paragraph_text: Groblje Montparnasse (francuski Cimetière de Montparnasse, prije Cimetière du Sud) poznato je pariško groblje smješteno u istoimenoj pariškoj četvrti. Stvoreno je 1824. od nekoliko farmi koje su se u to vrijeme nalazile na tom prostoru i površine je od 19 hektara. Groblje Montparnasse je vječno počivalište mnogih francuskih intelektualaca i umjetnika.